На основу члана 20. став 1. и 2. а у вези са чланом 29. Закона о процени утицаја на животну средину (,,Службени гласник РСˮ, бр.135/2004 и 36/2009),Одељење за имовинско правне и комуналне послове Градске управе града Смедерева

**О Б А В Е Ш Т А В А**

jавностда је носилац пројекта Телеком Србија ад Београд, Таковска 2, поднео захтев за давање сагласности на ажурирану Студију о процени утицаја на животну средину за Пројекат – радио базнa станицa мобилне телефоније ,,SD47, SDU47, SDL47, SDO47 и SDJ47 - SD-Djure Daničićaˮ на катастарској парцели број 8329/1 КО Смедерево.

Јавни увид у предметну Студију о процени утицаја на животну средину, може се обавити у просторијама надлежног органа у Смедереву, Омладинска бр. 1, (канцеларија бр. 35) у периоду oд 27.09. до 17.10.2023. године, у времену од 10 до 14 часова.

Јавна презентација и јавна расправа о предметној Студији о процени утицаја на животну средину, биће одржана у просторијама Градске управе града Смедерева, Омладинска 1, дана 18.10.2023. године, у времену од 12 до 13 сати.

У јавној презентацији и јавној расправи о Студији о процени утицаја, сагласно члану 20. став 4. Закона о процени утицаја, учествоваће носилац пројекта и обрађивач Студије.